als_Latn dik_Latn sag_Latn
Selfie është stili më popullor i fotove këto ditë, dhe Samsung po përpiqet të kryesojë në këtë treg me telefonin inteligjent Galaxy Grand Prime. Nga fotot e shfaqura në internet, shihet qartë kamera ballore e këtij telefoni me rezolucion 5 megapikselë, që është rritur me 2 megapikselë në krahasim me telefonat e mëparshëm Grand.
Nga burimet jozyrtare mësojmë se Samsung Galaxy Grand Prime ka gjithashtu kamera të pasme 8 megapikselë me regjistrues videosh me rezolucion 1080 pikselë. Telefoni do të fuqizohet nga procesori Snapdragon 400 me 1GB RAM, dhe do të operojë me sistemin operativ Android 4.4 KitKat.
Ky telefon do të ketë ekran 5 inç me rezolucion QuadHD. Ashtu si telefonat e tjerë Grand, edhe Galaxy Grand Prime do të jetë një pajisje me dy vende për karta SIM, me lidhje 3G. Lidhjet e tjera përfshijnë Wi-Fi a/b/g/n dhe Bluetooth 4.0. Do të ketë gjithashtu edhe 8GB hapësirë të brendshme, e cila mund të zgjerohet nëpërmjet kartës microSD. Ky telefon do të dalë në treg në muajin tetor. Ai është telefoni i parë i Samsung-ut që është krijuar posaçërisht për të pasionuarit pas selfie-ve.
(Herë të lexuara: 270)
als_Latn als_Latn als_Latn als_Latn